Ljubljana, maj 2016

SPOROČILO ZA JAVNOST

SiMUN – odprtje prijav za delegate in novinarsko ekipo

Napoved dogodka

**Ljubljana, maj 2016:** **MEOS**, Društvo za spodbujanje in razvoj mednarodnih odnosov, nadaljuje s pripravami na projekt **SiMUN 2016**. Gre za simulacijo delovanja odborov treh različnih mednarodnih organizacij, ki bo potekala na ljubljanski Fakulteti za družbene vede med **19. in 23. septembrom 2016**. SiMUN 2016 je že deveta ponovitev uspešnega projekta, ki z vsakim letom pridobiva na kredibilnosti in mednarodni prepoznavnosti, saj se ga udeležujejo mladi iz vseh koncev sveta.

Mladi delegati se bodo letos imeli priložnost udejstvovati v **Varnostnem svetu** Organizacije združenih narodov, **Svetu za zunanje zadeve** Evropske unije in **Svetu ministrov** Organizacije za varnost in sodelovanje v Evropi. Tema v vseh odborih bo enotna in vsekakor svojevrstna – predmet interesa bo Balkan, natančneje **Bosna in Hercegovina**, ki si prizadeva za preseganje notranjih nesoglasij, vse z namenom doseči mir in vkrcanje na vlak integracij t. i. razvitega zahoda.

**Prijave za delegate**, ki bodo izbrane države zastopali v enem izmed treh odborov, so že odprte in so možne preko spletne strani <http://simunmeos.wix.com/simunmeos>. Prav tako so odprte prijave za novinarsko ekipo, fotografa in urednika dnevnika SiMUN TIMES, ki bo ponujal podroben vpogled tako v dogajanje na simulaciji kot tudi v njegovo zakulisje. Še vedno pa sprejemamo prijave tudi za vlogo t.i. chaira, vodje odbora.

*Organizator SiMUN-a, Društvo za spodbujanje in razvoj mednarodnih odnosov MEOS, je neodvisno, prostovoljno, nevladno in nepridobitno. Namen simulacije je spodbujanje medkulturnega dialoga, nadgrajevanje veščin javnega nastopanja ter nenazadnje sklepanje novih prijateljstev in poznanstev.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Več informacij in podatkov o društvu, konferenci in pogojih za prijavo lahko poiščete na spletni strani: **www.simunmeos.wix.com**

Lahko nam tudi pišete na **simun.meos@gmail.com**.

**SiMUN PR organizacijska ekipa:**

Katja Miklavčič

Loreta Stojčevski

Matic Vrhovec

Larisa Florjančič (telefon)

+386 41 729 727